open-index/open-wikipedia-markdown huggingface dataset:
עיצור וילוני, מסודק

**עיצור וילוני מסודק** הוא צליל עיצורי קיים בכמה של שפות מדוברות; בעברית המקראית היה זה צלילה של האות ק, ובערבית הקדומה צלילה של האות **ق**. בסיס חיתוכו הוא וילוני וסימן ה־IPA לעיצור הוא /kʼ/.  

## התרחשות

קטגוריה:עיצורים
עיצור מכתשי, חוכך שורק, מסודק

**[[עיצור]] [[עיצורים מכתשיים|מכתשי]] [[עיצורים חוככים|חוכך]] [[עיצורים שורקים|שורק]] [[עיצורים מסודקים|מסודק]]** הוא צליל עיצורי קיים בכמה של שפות מדוברות. סימן ה־IPA לעיצור הוא /sʼ/. עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים צִוֵּח, צָד, צָם, צָבָר, צֹבֶר, צֶבַע, צַח, צֶדַע, צִדְעָה, צִדְפָּה, צֶדֶק, צְדָקָה, צְרִיחַ, צָרַח, צַרְצוּר, צִרְצֵר, צָעַק, צָעִיר, צָפַר, צַפְצָפָה, צָלַח, צִלְצֵל, צָלָה, צִלָּה, צְלָב, צְלִיל, צֶמֶג, צָהַל, צִיֵּר, צוּרָה, וצַיָּד. בלשנים מאמנים שזוהי צלילה הישן של האות הערבית **[[ص]]** בתקופה עתיקה ביותר, זמן רב לפני הערבית הקלאסית (ערבית של הקוראן).

## התרחשות

## ראו גם

קטגוריה:עיצורים
אצטדיון הסינתטיקו

**אצטדיון הסינתטיקו** או **הסינתטי** הוא מתחם כדורגל הממוקם באשדוד. המתחם הוקם בתחילת שנות השישים כאצטדיון רב תכליתי שכלל גם מסלולי אתלטיקה ואף שמו הרשמי היה האצטדיון הרב תכליתי באשדוד וכולל כיום שלושה מגרשים (אחד מערבי ושניים מזרחיים) המשמשים כמגרשם הביתי של קבוצות הכדורגל מכבי עירוני אשדוד, הפועל אדומים אשדוד, הפועל בני אשדוד ואשדוד סיטי.

האצטדיון ממוקם בשדרות הנשיא ויצמן, בליבו של פארק בן-גוריון ברובע ב', בסמוך למסוף בני ברית ולבית משפט השלום העירוני.

## היסטוריה
האצטדיון נבנה בתחילת שנות השישים ומשמש בעיקר את משחקי הליגות הנמוכות ומחלקות הנוער. בשנת 1990 הוקם בצמוד לו מגרש כדורגל לאימונים ומשחקי מחלקת הנוער בלבד. בשנת 2009 שופץ האצטדיון. הותקן בו דשא סינתטי והוקם מבנה דו קומתי המכיל חדרי הלבשה ומחסנים. המבנה משמש את מחלקת הנוער של מ.ס אשדוד. מסביב לכר הדשא היו מסלול ריצה ואתלטיקה. האצטדיון מכיל כ-2,000 מקומות ביציע בטון אחד ללא מושבים. מתחת ליציע בנויים חדרי הלבשה, משרדי אגודות הכדורגל ומספר מחסנים.

סבב שיפוצים גדול בוצע באצטדיון בקיץ 2018 שכלל:
*החלפת משטח הדשא הסינתטי וקירוב המגרש ליציע.
*ביטול מסלולי הריצה סביב המגרש.
*הוספת שני מגרשי אימונים קטנים מאחורי השערים.
*הצבת עמודי תאורת לד חדשים לאצטדיון ולמגרש המזרחי, המתאימים למשחקי ערב.
*בין שני המגרשים נבנו חדרי הלבשה לשופטים ולקבוצה אורחת.
*הוקם יציע קטן של כ-300 מקומות למגרש המזרחי והכשרתו למשחקי בוגרים בליגה ג'.

עם פתיחת עונת 2020-2019 הוקמה עמדת שידור באצטדיון.

בפתיחת עונת 2023-2022 נחנך בפינה הדרום מזרחית מגרש מזרחי נוסף, ללא יציע.

בספטמבר 2023 הושלם קירוי קל ליציע הראשי באצטדיון.

## גלריה

קובץ:Synthetico10.jpg|מבט מדרום מזרח
קובץ:Synthetico11.jpg|יציע האצטדיון (לפני הקירוי)
קובץ:Synthetico12.jpg|המגרש המזרחי במתחם
קובץ:Rav tahliti4.jpg|האצטדיון לפני השידרוג


## קישורים חיצוניים

* האצטדיון הרב תכליתי באתר ההתאחדות לכדורגל בישראל

קטגוריה:אשדוד: מבנים
קטגוריה:אשדוד: ספורט
קטגוריה:אצטדיוני כדורגל בישראל: אזור הדרום
אשדוד
פקרנה

**פקרנה** (שם מדעי: *Dinomys branickii*) הוא מין של מכרסם ענקי החי בדרום אמריקה ומקורב למכרסם הפרהיסטורי הגדול ביותר - הג'וספורטיגסי. כיום הפקרנה הוא המין היחיד ששרד במשפחת הדינומיסיים.

## מאפיינים
תפוצתו של הפקרנה היא רק ביערותיה של דרום אמריקה ולמרגלות הרי האנדים במדינות ונצואלה, קולומביה ומערב בוליביה (שם הוא נמצא בעיקר בפארק הלאומי פוטקטה). הוא נראה ענקי ומגושם יחסית למכרסם ומשקלו מגיע עד 15 ק"ג ואורכו ל-79 ס"מ.

הפקרנה הוא חיה לילית וצמחונית שחיה בקבוצות קטנות המשוטטות ביערות בחיפוש אחר מזון. צבעו חום מפוספס והוא מאוד מזכיר בצבעיו ובצורתו את פקת השפלה (*Cuniculus paca*) החיה באותו אזור והיא קרובת משפחתו הכי קרובה.

מצב שימור הפקרנה הוא ללא חשש אך הוא חשוף לפגיעה בעיקר עקב הרס היערות בהם הוא חי.

## קישורים חיצוניים

* 

## הערות שוליים

קטגוריה:טקסונים שתוארו בידי וילהלם פטרס
קטגוריה:דינומיסיים
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:קולומביה: יונקים
קטגוריה:בוליביה: יונקים
קטגוריה:בעלי חיים שתוארו ב-1873
פקת השפלה

**פקת השפלה** (שם מדעי: *Cuniculus paca*) הוא מין של מכרסם גדול החי באמריקה המרכזית והדרומית באקלימים טרופיים לחים והוא אחד מהמכרסמים הגדולים ביותר בעולם.

תפוצתה משתרעת ממקסיקו לאורך אמריקה המרכזית ולאורך יער האמזונס ועד ארגנטינה וגם באיים הקאריביים. הם מעדיפים אזורים הקרובים לנהרות אגמים גדולים. בעבר הם נחשבו לשייכים למשפחת האגוטיים, אך היום שייכים למשפחה עצמאית הפאקות.

הפקה מזכירה בצבעה גור של טפיר וכמוהו זה עוזר לה להסתוות ביערות הגשם. הם חומות או שחרחרות ובעלי פרווה די גסה עליה באזור הבטן ישנם פסים צהובים מקוטעים. רגליהם קצרות ומשמשות בעיקר להליכה ולא לאחיזה. זנבם קצר ומעוגל ופרצופם גדול ובעל שיניים גדולות. משקלם הממוצע 6-12 ק"ג.

**מזון**: הפקות צמחוניות ואוכלות בלילה עלים, גבעולים, שורשים, פטריות ופירות כמו אבוקדו. למרות שהוא נראה מגושם הוא מתמחה בטיפוס על עצים.

**טורפים**: טורפיהם העיקריים של הפקות הם היגואר, הפומה, זאב הרעמה, הקיימן והאנקונדה. הם גם ניצודים על ידי אנשים רבים עקב בשרם המשובח. להגנה הם מזנקים לתוך הנהר ושוחים במהירות.

## קישורים חיצוניים

* פקת השפלה באתר הרשימה האדומה של IUCN

## הערות שוליים

קטגוריה:טקסונים שתוארו בידי קארולוס לינאוס
קטגוריה:פאקות
קטגוריה:קוסטה ריקה: יונקים
קטגוריה:מקסיקו: יונקים
קטגוריה:ברזיל: יונקים
קטגוריה:האיטי: יונקים
קטגוריה:קובה: יונקים
קטגוריה:ג'מייקה: יונקים
קטגוריה:בעלי חיים שתוארו ב-1766
קטגוריה:אל סלוודור: יונקים
קטגוריה:יונקים ביערות הגשם של אמריקה הדרומית
קטגוריה:מכרסמים מימיים
דינומיסיים

[ממוזער|230px|[ג'וספורטיגסי.]]
**דינומיסיים** (שם מדעי: Dinomyidae) היא משפחה של מכרסמים מתת-סדרת דמויי קביה בה קיים היום מין אחד - פקרנה (*Dinomys branickii*) והיו בה מינים נכחדים רבים. 

ממשפחה זו יצאו מיני המכרסמים הגדולים ביותר שהתקיימו - הגדול מכולם היה הג'וספורטיגסי, שהגיע למשקל 1,000 ק"ג ואורכו היה עד 3 מטר וסוגים אחרים כמו הפוברומיס, הגיעו עד ל-700 ק"ג או הTelicomys שהגיע לגובה 1.35 מטר. הם התפתחו בתקופת המיוקן ושרדו באמריקה הדרומית הקדומה עד לפלישת היונקים הגדולים מצפון - מה שהגדיל את התחרות שלהם עם חיות חדשות כמו פרסתנים ועם טורפים מתמחים מסדרת הטורפים. כיום ישנו רק את הפקרנה, שהוא קטן בהרבה מהקפיבארה ושוקל רק 15 ק"ג. 

לבני המשפחה קשר למשפחה הנכחדת Neoepiblemidae וייתכן שהיא תת-משפחה במשפחת הדינומיסיים.

## מיון
*משפחת **דינומיסיים** (Dinomyidae)
***סוג ללא מקור *Pseudodiodomus* - נכחד
****Agnomys* - נכחד
**תת-משפחת Eumegamyinae - נכחדה
***סוג *Doellomys*
****Gyriabrus*
****Briaromys*
****Tetrastylus*
***פוברומיס (*Phoberomys*)
****Colpostemma*
****Orthomys*
****Eumegamys*
****Pseudosigmomys*
****Pentastylodon*
****Eumegamysops*
***תליקומיס (*Telicomys*)
****Perumys*
***ג'וספורטיגסי (Josephoartigasia)
**תת-משפחה Potamarchinae -נכחדה
****Scleromys*
****Olenopsis*
****Simplimus*
****Eusigmomys*
****Potamarchus*
**תת-משפחת Dinomyinae
***סוג ומין יחיד פקרנה (*Dinomys branickii*)
****Telodontomys* - נכחד

## קישורים חיצוניים

*
קטגוריה:בעלי חיים שתוארו ב-1873
קטגוריה:טקסונים שתוארו בידי וילהלם פטרס
ויסקאש המחילות

**ויסקאש המחילות**, המכונה בקיצור **ויסקאש** (שם מדעי: *Lagostomus maximus*), הוא מין מכרסם הררי ממשפחת הצ'ינצ'יליים שבתת-סדרת דמויי קביה. הוויסקאש חי במחילות בערבות העשב ההרריות של ארגנטינה, בוליביה ופרגוואי. זהו המין היחיד בסוגו החי כיום. מין נוסף בסוג, *[[Lagostomus crassus]]*, נכחד.

הוויסקאש מזכיר במקצת אוגר, מפני שהוא בעל לסת גדולה, שפתו התחתונה שחורה והעליונה לבנה, ויש לו שפם ארוך. עיניו קטנות וגופו שעיר. הוא שוקל עד 9 ק"ג ואורכו בערך 500 מ"מ. צבע פרוותו הסמיכה אפור-חום (הצבע שונה בין אזור לאזור בגופו), וברגליים הקדמיות יש ארבע אצבעות, לעומת שלוש אצבעות ברגליים האחוריות. זנבו של הוויסקאש גם הוא קטן.

הוויסקאשים טובים בחפירת מנהרות ונעזרים בכך על מנת לשרוד. בלילות הם יוצאים ללקט מזון מעל פני השטח. מזונם העיקרי הוא עשבים ושיחים צעירים.

הוויסקאשים חיים בחבורות קטנות החיות מתחת לקרקע הפמפס. החבורות מחולקות לקבוצות של זכרים ושל נקבות וזכרים מתבגרים עוזבים את להקות הנקבות, אך בעונת הרבייה שוהים חלקם עם הנקבות.

הם אינם נמצאים בסכנת הכחדה כלשהי.

## גלריה

תמונה:Lagostomus maximus - Parc National El Palmar en Argentine (Entre-Rios)b.jpg
תמונה:Lagostomus maximus, Plains Viscacha.jpg
תמונה:Lagostomus maximus - Museo Civico di Storia Naturale Giacomo Doria - Genoa, Italy - DSC02858.JPG
תמונה:Liberación de vizcachas.JPG
תמונה:Lagostomus maximus-2-WilhelmaZoo-Stuttgart.JPG


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנסלם גאייטאן דמארה
קטגוריה:צ'ינצ'יליים
קטגוריה:ארגנטינה: יונקים
קטגוריה:בעלי חיים שתוארו ב-1817
קטגוריה:בעלי חיים בפמפס
קטגוריה:יונקים יחידים בסוגם
ויסקאשה דרומית

**ויסקאשה דרומית** (שם מדעי: *Lagidium viscacia*) היא מין של דמוי קביה החי בהרי האנדים והיא קרובת משפחה של הצ'ינצ'ילה.
## מאפיינים
צבע פרוותן הסמיכה של הויסקאשות צהבהב-אפור, הגחון חיוור והזנב עבה עם קצה שחור. הן בעלות אוזניים ארוכות המשוות להן מראה של ארנבות ורגליים קדמיות קצרות ואחוריות ארוכות. יש להן כפות רגליים מיוחדות המותאמות להיצמדות לסלעים ולריצה מהירה ביניהם. משקלן מגיע ל-3 ק"ג.

הן חיות בטבע במורדות של הרי האנדים בפרו, בוליביה, ארגנטינה וצ'ילה. הן יכולות לחיות בהרים בגובה של 2,500 עד 5,000 מטרים.

## גלריה

Lagidium viscacia Molina (codiferous) 001.jpg
VicachePerou.jpg
Viscacha.jpg

## קישורים חיצוניים

## הערות שוליים

קטגוריה:בעלי חיים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:צ'ינצ'יליים
קטגוריה:בוליביה: יונקים
קטגוריה:בעלי חיים בהרי האנדים
אגוטי מרכז-אמריקאי

**אגוטי מרכז-אמריקני** (שם מדעי: *Dasyprocta punctata*) הוא מין מכרסם ממשפחת האגוטיים החי ביערות הגשם של אמריקה המרכזית.

אגוטי מרכז-אמריקני נפוץ בטבע במדינות: מקסיקו, מדינות מרכז אמריקה, צפון מערב אקוודור, קולומביה וונצואלה. אוכלוסייה נוספת נמצאת דרומה יותר בפרו, צפון ארגנטינה, דרום מערב ברזיל, בוליביה ומערב פרגוואי. בנוסף הוא חי גם בקובה, ג'מייקה ובאיי קיימן.
## מאפיינים
הוא מגיע לאורך 40–62 ס"מ ולמשקל 3–4 ק"ג. הוא בעל רגליים ארוכות שאיתם הוא יכול גם לאחוז ולקלף דברים. צבעו חום-אדמדם ואחורי הגוף צהובים.

לאגוטים ראייה ושמיעה טובה ושיניים חדות המותאמות לפיצוח זרעי עצים קשים שונים. האגוטי נחשב למפיץ הזרעים הטוב ביותר באזורו והוא משוטט ברחבי היער עם בת זוג קבועה לכל החיים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:אגוטיים
קטגוריה:ונצואלה: יונקים
קטגוריה:ג'מייקה: יונקים
קטגוריה:בעלי חיים שתוארו ב-1842
קטגוריה:בליז: יונקים
קטגוריה:יונקים ביערות הגשם של אמריקה המרכזית
קטגוריה:גואטמלה: יונקים
אופוסום המים

**אופוסום המים** או **יאפוק** (שם מדעי: *Chironectes minimus*) הוא מין יחיד בסוגו של אופוסום קטן החי בדרום ומרכז אמריקה. זוהי חיית הכיס היחידה הנוהגת לשחות במים דרך קבע. בנוסף הוא המין היחיד בו יש לשני המינים, זכר ונקבה, פטמות.

## מאפיינים
האופוסום חי בטבע באמריקה ממקסיקו, דרך מרכז ודרום אמריקה עד לצפון ארגנטינה. הוא חי במקווי מים שונים אבל ביום הוא נח במאורות ליד הגדה.

זהו אופוסום קטן שאורכו 27-32 ס"מ ומשקלו 600-800 גרם. הוא מפוספס בשחור על פרווה אפורה (שדוחה מים) והבטן לבנה. הזנב הארוך חסר שיער והידיים הארוכות והוורודות בעלי קרום שחייה. החוטם והאוזניים קצרות והפה מכיל שיניים חדות. יש לו זיפי שפם העוזרים לו לחוש בתנועה מעל ומתחת למים.

האופוסום הוא צייד לילי הניזון מדגים, סרטנים, צפרדעים וטרף דומה מתוך המים. ביום הוא ישן במחילתו. 

הנקבות מגדלות 1-5 גורים ומגדלת אותם בכיסה. הכיס יכול להיסגר מתחת למים ואחרי חודש מהלידה הם מתנתקים מהפטמות של האם אך עדיין שוהים איתה עד לגיל שנה.

לאופוסום הקטן טורפים רבים,  כשהעיקרי ביניהם הוא האוצלוט היכול לצוד אופוסום במחילתו.

## מיון
למין ארבעה תת-מינים:
**Chironectes minimus argyrodytes*
**Chironectes minimus langsdorffi*
**Chironectes minimus minimus*
**Chironectes minimus panamensis*

## קישורים חיצוניים

* 

ממוזער|ימין|איור של יאפוק טורף דג

## הערות שוליים

קטגוריה:טקסונים שתוארו בידי אברהרד אאוגוסט וילהלם פון צימרמן
קטגוריה:בעלי חיים שתוארו ב-1780
קטגוריה:אופוסומיים
קטגוריה:יונקים יחידים בסוגם
קטגוריה:יונקים חצי-מימיים
קטגוריה:קוסטה ריקה: יונקים
קטגוריה:ברזיל: יונקים
קונסטרקטס

ממוזער|250px|שמאל|ילד מציג דברים שונים שנבנו באמצעות קונסטרקטס. (תמונה משנת 1993)
ממוזער|250px|שמאל|דגם גדול של אחד מחלקי הפרקים של קונסטרקטס שנבנה באמצעות קונסטרקטס
**קונסטרקטס** (באנגלית: **Construx**) היה מותג של צעצועי הרכבה מפלסטיק שהוצג לראשונה על ידי חברת פישר פרייס בשנת 1983. בניגוד לצעצועי בנייה אחרים כגון לגו, לקונסטרקטס היו קורות שבאו באורכים שונים שהתחברו לפרקים קטנים כדי לבנות צורות גדולות יותר. צורת החיבור הזו הייתה מאוד חזקה בהתחשב בעובדה שלא נעשה כאן כל שימוש בברגים ואומים. היה ניתן להשתמש בלוחות כדי להרכיב משטחים. צירים, מנועים, גלגלים וחלקים זזים מסוגים שונים הרחיבו את מספר הצורות שניתן היה לבנות ואפשרו את בנייתן של יצירות זזות. יצור הקונסטרקטס הופסק בשנת 1988 אך הוחיה מחדש לתקופה קצרה בשנת 1997 על ידי חברת מאטל.

לזמן קצר, לקראת סוף התקופה שבה יוצר הקונסטרקטס תחת המותג פישר פרייס, יצאה גרסת קונסטרקטס שיועדה לקהל צעיר יותר שנקראה "בייסיקס קונסטרקטס" (Basix Construx) בגרסה זו נעשה שימוש בצבעים ראשוניים והיא לא הכילה חלקים מורכבים כגון סרנים וגלגלות. גרסה זו, כמו גם גרסאות אחרות בתחייה המחודשת של שנת 1997, הכילה כמה וכמה חלקים חדשים.

## משחקים דומים
* לגו
* קונקס
* אבני פלא
* סברס

## קישורים חיצוניים
* קונסטרקטס באתר This Old Toy
* ''קונסטרקטס'' באתר Tripod
* גלריית תמונות של דברים שנבנו באמצעות קונסטרקטס

## הערות שוליים

קטגוריה:צעצועים
קטגוריה:צעצועים חינוכיים
קטגוריה:צעצועי הרכבה
מרקו ברלינגיירי

ממוזער|250px|שמאל|עמוד מתוך התנ"ך המאויר של ברלינגיירי
**מרקו ברלינגיירי** (באיטלקית: **Marco Berlinghieri**) היה צייר מיניאטורות ומאייר ספרים איטלקי בימי הביניים.

ברלינגיירי נודע בעיקר בשל עבודתו על איור התנ"ך אותה השלים ב-1250.

הוא היה בנו של ברלינגיירו ברלינגיירי ואחיהם של ברונה ובונוונטורה ברלינגיירי.

## קישורים חיצוניים

קטגוריה:מאיירים
קטגוריה:ציירים איטלקים במאה ה-13
שאול קרקובר

**שאול קרקובר** (נולד ב-17 באוקטובר 1947, ג' בחשוון תש"ח) הוא גאוגרף ישראלי, פרופסור אמריטוס במחלקה לגאוגרפיה ופיתוח סביבתי באוניברסיטת בן-גוריון בנגב. הוא חבר סגל המחלקה מאז 1982 ועמד בראשה שתי קדנציות במשך 6 שנים. כיהן כדקאן בקמפוס אוניברסיטת בן-גוריון באילת בין השנים 2006–2010 וכנשיא האגודה הגאוגרפית הישראלית בין השנים 2000 – 2002. ייסד את המכון למחקר אזורי קטיף ועמד בראשו בשנים 1985–1985. מאז 2007 הוא מכהן כיו"ר הוועד המנהל של מרכז מדע ים המלח והערבה. היה שותף בכיר בעריכת תוכניות פיתוח רבות עבור רשויות מקומיות בישראל בהן: התוכנית לפיתוח באר שבע (1989), תוכנית מתאר לעיר אשקלון (1991), ותוכניות לפיתוח מוסדות חינוך ברשויות מקומיות. משנת 2016 מכהן כנשיא המכללה האקדמית לחינוך חמדת הדרום.

## ביוגרפיה
נולד בעיירה הורנה סליבי  שבסלובקיה בשנת 1947 לנפתלי צבי ורבקה קרקובר. בשנת 1949 עלה לישראל עם הוריו ואחיו הצעיר יעקב באונייה "גלילה" והתגורר תחילה במגדל-גד, לימים - העיר אשקלון. למד בבית הספר הממ"ד ע"ש הרב שמחה אסף בעיר, ולאחר מכן בישיבת פוניבז' לצעירים ובישיבת פוניבז' הגבוהה בבני ברק. השלים בגרות אקסטרנית בטרם החל לימודיו באוניברסיטת הנגב. בשירותו הצבאי לחם בחזית סיני במלחמת ששת הימים.

החל משנת תשכ"ז נשוי למזל לבית גבאי. לזוג ארבעה בנים. בנם השני, הרב אוהד קרקובר, מכהן כרב היישוב כוכב השחר. בעבר התגורר הזוג בנתיבות ועסק בהוראה. לאחר מכן התגוררו שנים רבות ביישוב מיתר, שם התמודד מספר פעמים על מקום במליאת המועצה המקומית מיתר מטעם סיעת "שורשים". כיום מתגורר בירושלים.

### קריירה אקדמית
בשנת 1972 השלים את לימודי התואר הראשון בכלכלה וגאוגרפיה באוניברסיטת בן-גוריון (שנקראה אז אוניברסיטת הנגב), ובשנת 1978 קיבל בה תואר שני בגאוגרפיה, על עבודה שכותרתה "חסרונות לגודל ביישובים עירוניים קטנים : בהדגמה - אופקים, נתיבות ושדרות".

השלים את לימודי הדוקטורט שלו בגאוגרפיה אורבנית באוניברסיטת מרילנד שבארצות הברית בשנת 1981, ועשה שנת פוסט-דוקטורט באוניברסיטת אוהיו. שימש מרצה אורח באוניברסיטת אינסברוק שבאוסטריה (1999), באוניברסיטת וויקאטו שבניו זילנד (2000), באוניברסיטת ריו גרנדה דה סול שבברזיל (2004) ובאוניברסיטת מרכז פלורידה, ארצות הברית (2005).

השלים את לימודי המאסטר באוניברסיטה העברית בגאוגרפיה אורבנית בהנחייתו של פרופ' אריה שחר בשנת 1999. באותה שנה קבל גם תעודת מתכנן ערים ואזורים מהמכון ללימודים עירוניים ואזוריים באוניברסיטה העברית.

משנת 2016 מכהן כנשיא המכללה האקדמית לחינוך חמדת הדרום.

פרסם ספרים אחדים ועשרות מאמרים בכתבי עת בארץ ובעולם. משמש כעורך-שותף של כתב העת הבינלאומי Tourism Geographies מאז היווסדו, כמייסד וכעורך ראשי של כתב העת האינטרנטי 'הרשת הגאוגרפית' וכחבר מערכת בכתבי עת אחדים בארץ ובעולם. תחומי מחקריו מתמקדים בפיתוח עיר ואזור מהיבטים אחדים:
*פיתוח אזורי פריפריה בארץ ובעולם
* דינמיקה מרחבית של התפתחות מטרופולינית
* ענף התיירות כאמצעי לפיתוח אזורי-כלכלי
* פיתוח תיירות מורשת יהודית באירופה

## קישורים חיצוניים

* שאול קרקובר, באתר אוניברסיטת בן-גוריון בנגב
* מאמרי שאול קרקובר, באתר News1
* שאול קרקובר, השתקפות מגמות פיזור האוכלוסייה בהתפלגות גודלי הערים בישראל
* 
* 

## הערות שוליים

קטגוריה:גאוגרפים ישראלים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מאוניברסיטת מרילנד
קטגוריה:סגל אוניברסיטת בן-גוריון בנגב: גאוגרפיה ופיתוח סביבתי
קטגוריה:בוגרי ישיבת פוניבז'
קטגוריה:מיתר: אישים
קטגוריה:ישראלים ילידי סלובקיה
קטגוריה:נשיאי האגודה הגאוגרפית הישראלית
קטגוריה:נשיאי מכללות בישראל
קטגוריה:ישראלים שנולדו ב-1947
אנני פרטליני

**אנני פרטליני** (באיטלקית: **Annie Fratellini**; 14 בנובמבר 1932 – 1 ביולי 1997), הייתה אמנית קרקס, ליצנית, ושחקנית קולנוע.

## קורות חיים
נולדה באלג'יר בשם אנני ויולטה פרטליני למשפחת פייה-נואר, ממוצא איטלקי, ארבעה דורות של אחת ממשפחות הקרקס המפורסמות באירופה. אביה היה ויקטור פרטליני, וסבה היה פול פרטליני, מליצני הקרקס המפורסמים באירופה.

פרטליני החלה את הקריירה בקרקס מדראנו בגיל 14. בהמשך הייתה האישה הראשונה בצרפת, וככל הידוע, בעולם המערבי, ששימשה בתפקיד ליצן קרקס.

הייתה למייסדת של בית הספר הראשון לקרקס בצרפת, ומהראשונים באירופה, והמשיכה בקריירת הבמה והמשחק. במשך הקריירה היא נמנעה מללכת בעקבות אביה, סבה ו-22 קרובי משפחה אחרים, ולעסוק ישירות בתחום הליצנות. במקום זאת, היא שרה באולמות מוזיקה ובמועדוני לילה. בנוסף, הותיר בית הספר ללימודי הקרקס שיסדה וניהלה, חותם בתרבות הקרקסים באירופה ובעולם המערבי.

בשנת 1969 כיכבה אנני פרטליני בסרט "האהבה הגדולה", ב-1971 ב"הליצנים" של פדריקו פליני וכן בסרטים אחרים. הייתה נשואה פעמיים ונולדה לה בת אחת. נפטרה בגיל 64 ממחלת הסרטן. קבורה בבית הקברות של מונמארטר.

## קישורים חיצוניים

* Annie Fratellini, *musicme*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צרפתים ילידי אלג'יריה הצרפתית
קטגוריה:ליצנים
קטגוריה:שחקניות קולנוע וטלוויזיה צרפתיות
קטגוריה:אישים הקבורים בבית הקברות של מונמארטר
קטגוריה:צרפתים ממוצא איטלקי
קטגוריה:צרפתיות שנולדו ב-1932
קטגוריה:צרפתים שנולדו ב-1932
קטגוריה:צרפתיות שנפטרו ב-1997
קטגוריה:צרפתים שנפטרו ב-1997
ברלינגיירו ברלינגיירי

**ברלינגיירו ברלינגיירי** (באיטלקית: **Berlinghiero Berlinghieri**; לפני 1228 – ~1240) הידוע גם כ"ברלינגיירו מלוקה", הוא כינויו של צייר איטלקי בראשית המאה ה-13, ששמו האמיתי לא נודע.

ברלינגיירי היה מהאמנים המרכזיים בסצנת האמנות של טוסקנה בתקופת פעילותו. עבודותיו מוצגות במוזיאונים לאמנות ברחבי אירופה, וגם בארצות הברית במוזיאונים כמו: מוזיאון המטרופוליטן לאמנות בניו יורק, מוזיאון קליבלנד לאמנות ומוזיאון צפון קרוליינה לאמנות.

הוא אביהם של הציירים: ברונה, בונוונטורה ומרקו ברלינגיירי.

## קישורים חיצוניים

## הערות שוליים

קטגוריה:אמנים הידועים בכינוי אמנותי
קטגוריה:ציירים איטלקים במאה ה-13
קטגוריה:ילידי 1175
קטגוריה:נפטרים ב-1235
יוזף פרדיננד, ארכידוכס אוסטריה

**הארכידוכס יוזף פרדיננד מאוסטריה-טוסקנה** (בשמו המלא: יוזף פרדיננד סלבטור מריה פרנץ ליאופולד אנטון אלברט יוהאן בפטיסט קרל לודוויג רופרט מריה אאוקסילטריס פון הבסבורג-לותרינגן; בגרמנית: Josef Ferdinand Salvator Maria Franz Leopold Anton Albert Johann Baptist Karl Ludwig Rupert Maria Auxilatrix von Habsburg-Lothringen; 24 במאי 1872 – 28 באוגוסט 1942) היה ארכידוכס אוסטרי, ומפקד בכיר בצבא אוסטרו-הונגריה במלחמת העולם הראשונה.

## ביוגרפיה
### שנים ראשונות
יוזף פרדיננד נולד ב-24 במאי 1872 בזלצבורג לפרדיננד הרביעי, הדוכס הגדול של טוסקנה ואליס, נסיכת פארמה. יוזף היה הילד השלישי והבן השני במשפחה, אך ירש את ראשות בית טוסקנה ואת התארים של אביו, לאחר שאחיו הבכור ויתר עליהם בעקבות שערוריות רבות.

### קריירה צבאית

ב-1892 התגייס יוזף לצבא האוסטרו-הונגרי ומילא בו תפקידי פיקוד ומטה. יוזף ניסה לקדם את תחום התעופה בצבא האוסטרו-הונגרי, ובשנת 1909 טס בכדור פורח מלינץ לדייפ שבצרפת במשך 16 שעות. ב-1911 מונה למפקד הדיוויזיה ה-3.

### מלחמת העולם הראשונה
עם פרוץ המלחמה מונה יוזף למפקד הקורפוס ה-14 שהיה חלק מהארמייה השלישית, ולחם עמו בחזית המזרחית בקרב גליציה.

ב-1 באוקטובר 1914 מונה יוזף למפקד הארמייה הרביעית, במקום מוריץ פון אופנברג שהודח מהפיקוד בעקבות כישלונו בקרב רווה, ובמקומו מונה למפקד הקורפוס יוזף רוט. יוזף השתתף עם הארמייה שבפיקודו במתקפת גורליצה-טרנוב שבה הצליח להבקיע את קווי הרוסים, ולאחר מכן כבשה הארמייה שבפיקודו את לובלין, והשתתפה בכיבוש פולין הרוסית.

ביוני 1916 הותקפה הארמייה שבפיקודו במתקפת ברוסילוב ונאלצה לסגת לאחור תוך שהיא משאירה מאחוריה הרבה שבויים. בעקבות כישלונו דרשו הגרמנים להדיחו, ואכן יוזף הוחלף בגנרל קרל טרשצ'יאנסקי פון נאדוש.

לאחר עלייתו של קרל הראשון, קיסר אוסטריה לשלטון, הוצע ליוזף תפקיד המפקח הכללי של חיל האוויר האוסטרו-הונגרי, וכך מונה יוזף לתפקיד ב-8 ביולי 1917 למרות התנגדות מפקדי הצבא. אולם יוזף היה בור לגמרי בכל העניינים הטכניים הקשורים לחיל, וכך מתאר תאודור פון קרמן את חילופי הדברים שהתנהלו בין יוזף לפרדיננד פורשה שהראה לו מנוע למטוסים בעל 6 צילינדרים: .

ב-3 בנובמבר 1918 לאחר שביתת הנשק פרש יוזף מהצבא והתגורר בווינה כאזרח פשוט.

### אחרית ימיו ומותו
לאחר נישואיו הראשונים ב-1921, התפטר יוזף מתפקידו כראש הבית של טוסקנה. ב-1938 עם כניסת הנאצים לאוסטריה, נעצר יוזף עם עוד 70,000 תושבי וינה, נחקר על ידי הגסטפו ונשלח למחנה דכאו, שם שהה 3 חודשים. לאחר מכן שוחרר לביתו, תוך שמוטל עליו פיקוח צמוד על ידי הגסטפו.

השהות במחנה הריכוז הרעה את בריאותו של יוזף, ועקב כך הוא מת בווינה ב-28 באוגוסט 1942.

## משפחתו
ב-2 במאי 1921 התחתן עם רוזה קלטנברונר שלא הייתה ממוצא אצולה. הנישואין החזיקו מעמד עד לגירושיהם ב-1928.

ב-27 בינואר 1929 התחתן יוזף שוב, עם גרטרוד טומנק פון ביירפרלס מונדזי. ממנה נולדו להם 2 ילדים:
* קלאודיה מריה תרזה, נסיכת פירנצה (נולדה ב-1930).
* מקסימיליאן פרנץ יוזף קרל אוטו היינריך, נסיך פירנצה (נולד ב-1932), התחתן עם דוריס ויליאמס.

## אילן יוחסין

## ראו גם
* האימפריה האוסטרו-הונגרית במלחמת העולם הראשונה

## קישורים חיצוניים

* The Austro-Hungarian army

קטגוריה:אבירי מסדר גיזת הזהב
קטגוריה:בית הבסבורג
קטגוריה:מרשלים אוסטרו-הונגרים
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1872
קטגוריה:אוסטרים שנפטרו ב-1942
אולגה ריפקובה

**אולגה ריפקובה** (בקזחית: **Ольга Рыпакова**: נולדה ב-30 בנובמבר 1984) היא אתלטית קזחית, היא האלופה האולימפית (מלונדון 2012), וסגנית אלופת העולם (טגו 2011) בקפיצה משולשת.

## ביוגרפיה
ריפקובה נולדה באוסט-קמנוגורסק שבברית המועצות (כיום אוסקמן שבקזחסטן). אביה סרגיי אלכסייב היה אתלט שהתחרה בקרב רב. כנערה התחרתה בריצות משוכות ובענפי הקפיצות. ב-2001 החלה להתחרות בקרב רב וב-2002 זכתה במדליית כסף בקרב שבע, באליפות העולם באתלטיקה לנוער לאחר קרולינה קלופט. ב-2003 עברה לאקדמיה הלאומית של קזחסטן למצוינות בספורט באלמטי. שם היא פגשה את האצן דניס ריפקוב. השניים נישאו ולזוג נולדה ילדה ב-2004. ב-2005 זכתה בתחרות קרב חמש במשחקי אסיה באולם שהתקיימו בפאטאיה שבתאילנד. ב-2006 סיימה שביעית באליפות העולם באתלטיקה באולם בקרב חמש, היא זכתה במדליית זהב בקרב שבע במשחקי אסיה שהתקיימו בדוחה בתוצאה של 5955 נקודות וסיימה שלישית בתחרות הקפיצה לרוחק. לאחר מכן החליטה להפסיק להתחרות בתחרויות קרב רב ולהתמקד במקצועות הקפיצה לרוחק והקפיצה משולשת.

ב-2007 זכתה במדליית זהב בקפיצה לרוחק באוניברסיאדת בנגקוק כשקבעה שיא אישי של 6.85 מטר. לאחר מכן התמקדה בקפיצה משולשת.
ב-2008 סיימה רביעית באליפות העולם בעולם שהתקיימה בוולנסיה שבספרד, בשיא אסייתי חדש של 14.58 מטר, היא שודרגה למדליית ארד בעקבות הרשעה באימרוץ של ריסופי דווצי היווניה. באולימפיאדת בייג'ינג (2008) סיימה רביעית עם שיא חדש של 15.11 מטר. היא זכתה במדליית זהב באליפות העולם באולם שהתקיימה בדוחה ב-2010 וזכתה במדליות זהב בקפיצה משולשת ובקפיצה לרוחק במשחקי אסיה שהתקיימו בגואנגג'ואו באותה שנה. באליפות העולם באתלטיקה 2011 סיימה שנייה לאחר אולגה סלדוחה בתוצאה של 14.89 מטר ובאליפות העולם באולם ב-2012 סיימה שנייה לאחר ימילה אלדמה.

באולימפיאדת לונדון (2012) זכתה במדליית זהב בקפיצה משולשת בתוצאה של 14.98 מטר. היא לא התחרתה ב-2013 בשל הריונה והולדת בתה השנייה. חזרה להתחרות ב-2014 וזכתה במדליית זהב במשחקי אסיה בתוצאה של 14.32 מטר.

באליפות העולם באתלטיקה 2015 זכתה במדליית ארד בתוצאה של 14.77 מטר, לאחר קתרין איברגואן (14.90 מטר) וחנה קנייזבה-מיננקו (14.78 מטר).

באולימפיאדת ריו דה ז'ניירו (2016) זכתה במדליית ארד בתוצאה של 14.74 מטר אחרי המנצחת איברגואן (15.17 מטר) ויולימאר רוחאס (14.98 מטר).

באליפות העולם באתלטיקה 2017 זכתה במדליית ארד בתוצאה של 14.77 מטר אחרי המנצחת רוחאס (14.91 מטר) וסגניתה איברגואן (14.89 מטר). בספטמבר 2017 זכתה במדליות זהב בקפיצה לרוחק ובקפיצה משולשת באליפות אסיה באולם. באולימפיאדת טוקיו קבעה במוקדמות תוצאה של 13.69 מטר ולא העפילה לגמר.

## שיאים אישיים
### אצטדיון
* קפיצה משולשת: 15.25 מטר (2010), **שיא אסיה**
* קרב שבע: 6122 נקודות (2006)
### אולם
* קפיצה משולשת: 15.14 מטר (2010), **שיא אסיה**
* קרב חמש: 4582 נקודות (2006), **שיא אסיה**

## קישורים חיצוניים

## הערות שוליים

קטגוריה:קופצות משולשת
קטגוריה:קופצות לרוחק
קטגוריה:מתחרות בקרב שבע
קטגוריה:אתלטיות קזחיות
קטגוריה:אלופות עולם באתלטיקה
קטגוריה:אלופים אולימפיים מקזחסטן
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת ריו דה ז'ניירו (2016)
קטגוריה:נושאי דגל קזחסטן באולימפיאדה
קטגוריה:אלופות אולימפיות
קטגוריה:זוכות מדליית כסף אולימפית: אתלטיקה
קטגוריה:זוכות מדליית ארד אולימפית מקזחסטן
קטגוריה:אלופות אולימפיות: קפיצה משולשת
קטגוריה:קופצות משולשת באולימפיאדת טוקיו (2020)
קטגוריה:ילידות 1984
פלגת הארמייה D (האימפריה הגרמנית)

**פלגת הארמייה D** הייתה פלגת ארמייה גרמנית שפעלה במלחמת העולם הראשונה בחזית המזרחית.

## היסטוריה
ב-28 באוקטובר 1915 הוקמה פלגת הארמייה D באגף הימני של ארמיית הניימן על בסיס הקורפוס ה-20, בפיקודו של גנרל פרידריך פון שולץ. ב-2 בינואר 1917 מונה גנרל פון שולץ למפקד הארמייה השמינית, ובמקומו מונה למפקד הארמייה גנרל אוסקר פון הוטייה. ב-22 באפריל 1917 מונה גנרל פון הוטייה למפקד הארמייה השמינית, ובמקומו מונה למפקד הארמייה גנרל גינטר פון קירשבאך. ב-12 בדצמבר 1917 מונה גנרל פון קירשבאך למפקד הארמייה השמינית, ובמקומו מונה למפקד הארמייה בן דודו גנרל הנס פון קירשבאך שפיקד על הארמייה עד לפירוקה.

ב-2 באוקטובר 1918 פורקה פלגת הארמייה.

## מפקדים
* פרידריך פון שולץ (28 באוקטובר 1915 - 2 בינואר 1917)
* אוסקר פון הוטייה (2 בינואר 1917 - 22 באפריל 1917)
* גינטר פון קירשבאך (22 באפריל 1917 - 12 בדצמבר 1917)
* הנס פון קירשבאך (12 בדצמבר 1917 - 2 באוקטובר 1918)

## ראו גם
* החזית המזרחית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
בונוונטורה ברלינגיירי

ממוזער|250px|שמאל|מעבודותיו של בונוונטורה ברלינגיירי
[ממוזער|ציור של [פרנציסקוס מאסיזי, 1235]]
**בונוונטורה ברלינגיירי** (באיטלקית: **Bonaventura Berlinghieri**) היה צייר איטלקי, תושב העיר לוקה, במאה ה-13.

בנו של הצייר המכונה ברלינגיירו ברלינגיירי, ואחיהם של: ברונה ומרקו ברלינגיירי.

## קישורים חיצוניים

* 

קטגוריה:ציירים איטלקים במאה ה-13
ברונה ברלינגיירי

**ברונה ברלינגיירי** (באיטלקית: **Barone Berlinghieri**; לעיתים: **ברונה די ברלינגיירי דה [[לוקה (עיר)|לוקה]]**; 1228 – 1282) היה צייר איטלקי פרנציסקני, בן למשפחת ברלינגיירי, שפעל במאה ה-13.

ברלינגיירי חי ופעל בעיר לוקה שבאיטליה, ומקובל להניח שהיה הבכור מבין בניו של הצייר המוכר בשם ברלינגיירו ברלינגיירי. אחיו האחרים היו ציירים אף הם: בונוונטורה ומרקו ברלינגיירי.

מבין עבודותיו המוזכרות במקורות, לא ידוע על עבודה ששרדה במאה ה-20.

קטגוריה:ציירים איטלקים במאה ה-13
קטגוריה:ילידי 1228
קטגוריה:נפטרים ב-1282
אירוויזיון הילדים 2008

אליפות אירוויזיון הילדים לשנת 2008 הייתה האירוע השישי במספר של תחרות השירים הבינלאומית לנוער. קפריסין נבחרה לארח את התחרות על ידי איגוד השידור האירופי מבין שלוש מדינות מועמדות. התחרות התקיימה במרכז הספורט ספירוס קיפריאנו שבעיר לימסול. בסך הכול התחרו באירוע חמש עשרה מדינות. הזוכה בתחרות לשנת 2008 הייתה גאורגיה, שהבטיחה לעצמה את המקום הראשון בפעם הראשונה בתולדות השתתפותה באירוויזיון הילדים.

## המדינה המארחת
שלוש מדינות התמודדו על אירוח התחרות ב-2008:CyBC (רשות השידור הקפריסאית) TV4 (ערוץ שוודי החבר באיגוד השידור האירופי) ו-NTU (רשות השידור האוקראינית). ב-27 במאי 2007 נבחרה הרשות הקפריסאית לארח את אירוויזיון הילדים זה, דבר שהיה אחד הגורמים לפרישת TV4 מהתחרות לשנה זו.

## שינויים בתחרות ביחס לשנים הקודמות
אירוויזיון ילדים זה היה אירוויזיון הילדים הראשון בו הייתה בנוסף להצבעת הקהל בבית גם הצבעת שופטים לאור העובדה שגם באירוויזיון חזרו לכך בשנה זו,רק אוקראינה הצביעה בהצבעת שופטים בלבד בשל יום הזיכרון להולודומור אך התחרות שודרה שם ביום המחרת. בנוסף זו הייתה הפעם הראשונה בה כל ההכנסות מההצבעות הקהל נתרמו ליוניצ"ף. כמו כן בנוסף למדינות שהשתתפו בתחרות, התחרות שודרה גם באוסטרליה, ישראל, בוסניה והרצגובינה ואזרבייג'ן.
## מדינות משתתפות
15 מדינות השתתפו בתחרות:

## מדינות אחרות
* אזרבייג'ן - הייתה ברשימת המשתתפות עד הרגע האחרון אך מאחר שהם לא מצאו משתתף מתאים, הם פרשו ברגע האחרון. בסופו של דבר, הופעת הבכורה הראשונה של המדינה הייתה ב-2012.
* פולין - רשות השידור הפולנית שקלה חזרה לתחרות בשנה זו לאחר ארבע שנות אי השתתפות אך בעקבות המקום האחרון בגמר אירוויזיון 2008, היא חזרה בה מכוונתה.

## מגישי ניקוד
* בלארוס - ארינה אלאקוביץ'
* סרביה - אנדליה אריץ'
* הולנד - פמקה ראוך (התמודדה בקדם ההולנדי לבחירה הנציג באירוויזיון הילדים 2007)

## קישורים חיצוניים

* 
* ESCKaz JESC pages

## הערות שוליים

2008
קטגוריה:2008 במוזיקה
קטגוריה:קפריסין: תרבות
קטגוריה:לימסול
קטגוריה:2008 באירופה
רפאל הולצדפה

**רפאל מרסל הולצדפה** (בגרמנית: **Raphael Marcel Holzdeppe**; נולד ב-28 בספטמבר 1989) הוא אתלט גרמני, אלוף עולם (מוסקבה 2013) ובעל מדליית ארד אולימפית (לונדון 2012) בקפיצה במוט.

## ביוגרפיה
הולצדפה נולד בקייזרסלאוטרן למשפחה ממוצא אפריקאי ואומץ על ידי משפחה גרמנית סמוך לאחר לידתו.

הוא החל להתחרות בקפיצה במוט כנער, וב-2006 סיים במקום החמישי באליפות העולם באתלטיקה לנוער שנערכה בבייג'ינג. כעבור שנתיים, באליפות שנערכה בבידגושץ' זכה במדליית הזהב והוכתר כאלוף העולם לנוער. באולימפיאדת בייג'ינג (2008) העפיל לשלב הגמר וסיים במקום השמיני.

באליפות אירופה שנערכה בברצלונה ב-2010 סיים במקום התשיעי, ובאליפות העולם שנערכה בטגו ב-2011 לא הצליח לעבור את שלב המוקדמות. באליפות אירופה שנערכה בהלסינקי ב-2012 זכה במדליית הארד, ובהמשך השנה זכה במדליית ארד גם באולימפיאדת לונדון.

### אלוף עולם
באליפות העולם שנערכה במוסקבה ב-2013 רשם את הישג השיא שלו, כשזכה במדליית הזהב והוכתר כאלוף העולם. 

בתחרות שנערכה בשנת 2015 בבאקו קבע את שיאו האישי - 5.92 מטר. בהמשך השנה, איבד את תוארו כאלוף העולם באליפות העולם בבייג'ינג, אך זכה במדליית הכסף.

## קישורים חיצוניים

קטגוריה:מדליסטים אולימפיים גרמנים
קטגוריה:קופצים במוט גרמנים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת בייג'ינג (2008)
קטגוריה:גרמנים שנולדו ב-1989
שונסי ברבר

**שונסי קמפבל ברבר** (באנגלית: **Shawnacy Campbell Barber**; 27 במאי 1994 – 17 בינואר 2024) היה אתלט קנדי, אלוף העולם (בייג'ינג 2015) בקפיצה במוט.

## ביוגרפיה
ברבר נולד בלאס קרוסס שבניו מקסיקו וגדל בעיר זו ובטורונטו שבקנדה. הוא החל להתחרות בקפיצה במוט כנער, וזכה במדליית ארד באליפות העולם באתלטיקה לנוער שנערכה בברצלונה ב-2012.

בשנת 2013 השתתף באליפות העולם שנערכה במוסקבה, אך לא העפיל לשלב הגמר. באוניברסיאדת קאזאן שנערכה באותה שנה סיים במקום ה-11, וכן זכה במדליית זהב במשחקים הפאן-אמריקאיים לנוער שנערכו במדיין ובמדליית כסף במשחקים הפרנקופוניים שנערכו בניס. ב-2014 זכה במדליית ארד במשחקי חבר העמים הבריטי שנערכו בגלאזגו.

במשחקים הפאן-אמריקאיים שנערכו בטורונטו ב-2015 זכה במדליית הזהב והשווה את שיא המשחקים שקבע הקופץ הקובני לאסרו בורחס ארבע שנים קודם לכן - 5.80 מטר. ב-25 ביולי באותה השנה קבע את שיאו האישי, שמהווה גם שיא לאומי קנדי - 5.93 מטר. חודש לאחר מכן רשם את הישג השיא שלו כשהוכתר כאלוף העולם באליפות העולם בבייג'ינג לאחר שקפץ לגובה של 5.90 מטר לפני אלוף העולם היוצא, רפאל הולצדפה מגרמניה (5.90 מטר) ושלושה קופצים שזכו במדליית ארד: רנו לאבילני מצרפת, פאוול וויצ'כובסקי ופיוטר ליסק מפולין (5.80 מטר).

בינואר 2016 עבר גובה של 6.00 מטר בתחרות באולם שנערכה ברינו.

באפריל 2017 יצא מהארון והצהיר בפוסט בפייסבוק שהוא הומוסקסואל.

נפטר ב-17 בינואר 2024.

## קישורים חיצוניים

* 

קטגוריה:קופצים במוט
קטגוריה:אתלטים קנדים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים אולימפיים קנדים
קטגוריה:ספורטאים להט"בים קנדים
קטגוריה:קנדים שנולדו ב-1994
קטגוריה:קנדים שנפטרו ב-2024
ג'וליוס יגו

**ג'וליוס יגו** (באנגלית: **Julius Yego**; נולד ב-4 בינואר 1989) הוא אתלט קנייתי, אלוף העולם (בייג'ינג 2015), סגן אלוף אולימפי (ריו דה ז'ניירו 2016), אלוף חבר העמים הבריטי (גלאזגו 2014), פעמיים ברציפות אלוף אפריקה (פורטו נובו 2012 ומרקש 2014), שיאן אפריקה ומדורג במקום החמישי בכל הזמנים בהטלת כידון.

## ביוגרפיה
יגו נולד בקניה, הרביעי מבין שבעה אחים. כנער התאמן בהטלת כידון כשהוא לומד את הטכניקה מצפייה באינטרנט קפה בסרטוני YouTube של מטילי כידון מקצועניים. ב-2006 גויס למשטרת קניה, התאמן והתחרה בנבחרת המשטרה. הוא זכה באליפות קניה בהטלת כידון בשנים 2009 וב-2010. ב-2010 סיים שלישי באליפות אפריקה באתלטיקה שהתקיימה במולדתו, בתוצאה של 74.51 מטר. ב-2011 ניצח במשחקים הכל-אפריקאיים בשיא לאומי של 78.34 מטר. בהמשך השנה נסע לפינלנד להתאמן על הטכניקה שלו.

הוא זכה באליפות אפריקה ב-2012, באותה שנה היה לאפריקאי הראשון שמעפיל לגמר אולימפי כשסיים במקום ה-12 באולימפיאדת לונדון. באליפות העולם באתלטיקה 2013 סיים רביעי עם שיא לאומי של 85.40 מטר. ב-2014 זכה במשחקי חבר העמים הבריטי שנערכו בגלאזגו בתוצאה של 83.87 מטר וזכה שוב באליפות אפריקה בתוצאה של 84.72 מטר.

ב-2015 ניצח בתחרות ליגת היהלום בברמינגהאם עם שיא אפריקאי חדש של 91.39 מטר. באליפות העולם באתלטיקה 2015 זכה במדליית זהב, הוא קבע בתחרות שיא אפריקאי ושיא חבר העמים הבריטי חדש של 92.72 מטר. תוצאה זו דירגה אותו באותה עת במקום השלישי בכל הזמנים לאחר יאן ז'לזני ואקי פרוויאינן.

באולימפיאדת ריו דה ז'ניירו (2016) זכה במדליית כסף בתוצאה של 88.24 מטר, אחרי תומאס רולר מגרמניה (90.30 מטר) ולפני האלוף היוצא קשורן וולקוט מטרינידד וטובגו (85.38 מטר). ההטלה הראשונה של יגו הייתה ההטלה החוקית היחידה שלו באותה תחרות, ולאחר מכן ביצע יגו שתי הטלות נוספות שנפסלו. בהמשך, נאלץ יגו לפרוש מהתחרות בגין פציעה, ותומאס רולר הטיל את הכידון למרחק 90.30 מטר בהטלה החמישית וסיים במקום הראשון, כאשר ליגו לא התאפשר להגיב על הטלה זו בגין פציעתו.

באליפות העולם באתלטיקה 2017 סיים במקום ה-13 בתוצאה של 76.29 מטר.

## קישורים חיצוניים

* I, JULIUS, כתבת פרופיל באתר התאחדות האתלטיקה הבינלאומית

קטגוריה:מטילי כידון
קטגוריה:אתלטים קנייתים
קטגוריה:אלופי עולם באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:קנייתים שנולדו ב-1989
איהאב א-סייד

**איהאב עבדלרחמן א-סייד** (נולד ב-1 במאי 1989) הוא אתלט מצרי, סגן אלוף העולם (בייג'ינג 2015), שיאן ואלוף אפריקה (ניירובי 2010) בהטלת כידון.

## ביוגרפיה
א-סייד נולד במחוז א-שרקיה שבמצרים. כנער לא עסק בספורט בצורה מסודרת ובגיל 17 החל לראשונה להתחרות בהטלת כידון. ב-2008 זכה במדליית כסף באליפות העולם לנוער באתלטיקה שהתקיימה בבידגושץ' שבפולין. הוא זכה למלגה מטעם התאחדות האתלטיקה הבינלאומית לאימונים בפינלנד, אך חזר למולדתו לאחר שבועיים בלבד בשל קשיי הסתגלות למזג האוויר והשפה. הוא החל להתאמן תחת הדרכתו של פטרי פיורינן הפיני ושיפר עד מהרה את הישגיו. באליפות אפריקה ב-2010 זכה במדליית זהב בתוצאה של 78.02 מטר. באליפות העולם באתלטיקה 2011 ובאולימפיאדת לונדון (2012) לא הצליח לעבור את שלב המוקדמות. באליפות העולם באתלטיקה 2013 קבע במוקדמות שיא מצרי של 83.62 מטר, הוא העפיל לגמר התחרות וסיים במקום השביעי. במשחקי הים התיכון זכה במדליית כסף. בסוף השנה חזר להתאמן בפינלנד.

### שיאן אפריקה
ב-2014 ניצח בתחרויות ליגת היהלום בפריז ובשאנגחאי וקבע את תוצאת השנה בעולם ושיא אפריקה חדש של 89.21 מטר.

### סגן אלוף העולם
באליפות העולם שנערכה בבייג'ינג שבסין בשנת 2015 זכה א-סייד במדליית הכסף בהטלת כידון בתוצאה של 88.99 מטר, אחרי ג'וליוס יגו מקניה (92.72 מטר) ולפני טרו פיטקמקי מפינלנד (87.64 מטר).

ב-2016 הורשע באימרוץ ונאסר עליו להשתתף באולימפיאדת ריו דה ז'ניירו. הוא השתתף באולימפיאדת טוקיו בה קבע במוקדמות תוצאה של 81.92 מטר שלא הספיקה לו להעפיל לגמר.

באליפות העולם באתלטיקה 2022 סיים במקום ה-12 בגמר בתוצאה של 75.99 מטר.
## שיאים אישיים
* הטלת כידון: 89.21 מטר (2014)

## קישורים חיצוניים

* THROW LIKE AN EGYPTIAN, כתבה באתר התאחדות האתלטיקה הבינלאומית 
* 

קטגוריה:מטילי כידון
קטגוריה:ספורטאים מצרים
קטגוריה:אתלטים באולימפיאדת לונדון (2012)
קטגוריה:אתלטים שהורשעו באימרוץ
קטגוריה:מטילי כידון באולימפיאדת טוקיו (2020)
קטגוריה:משתתפים מצרים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:מצרים שנולדו ב-1989
ברנרד הפטון

**ברנרד הפטון** (באנגלית: **Bernard Hepton**; 19 באוקטובר 1925 - 27 ביולי 2018) היה שחקן תיאטרון, קולנוע וטלוויזיה בריטי.

## ביוגרפיה
הפטון נולד בשם פרנסיס ברנרד הפטונסטול בברדפורד שבמערב יורקשייר. למד בבית הספר למשחק "ברדפורד סיוויק" בהדרכת אזמה צ'רץ' ויחד עם שחקנים כמו רוברט סטיבנס. הוא צבר ניסיון רב במשחק בתיאטרון כשעבד עם הבמאי סר בארי ג'קסון בנוסף לעבודתו כמנהל אמנותי בתיאטרון הרפרטוארי של ברמינגהאם ובליברפול פלייהאוס.

בטלוויזיה גילם את דמותו של קיפא (Caiaphas) במחזה "Son of Man" מאת דניס פוטר משנת 1969. בעיבוד הטלוויזיוני של הספרים "החפרפרת" ו"כל אנשי סמיילי" שיחק הפטון בתפקיד טובי אסטרהאזה. בתסכיתי רדיו על פי אותם ספרים הופיע בתפקיד ג'ורג' סמיילי. בשנים 1972 - 1974 שיחק בתפקיד הקומנדנט בסדרה "Colditz", ואחר כך שיחק בתפקיד אלברט פוארה, עם אותו צוות הפקה של "קולדיץ" בשלוש עונות של הסדרה "Secret Army" מ-1977 ועד 1979. ב-1976 הופיע בתפקיד פאלאס בסדרת הדרמה "אני, קלאודיוס". קודם לכן, ב-1970, שיחק בתפקיד אורח בפרק בסדרה "Catweazle". עוד גילם את דמותו של תומאס קרנמר בסדרת הדרמה "שש נשותיו של הנרי השמיני" (1970) והשתתף במיני-סדרה "אליזבת ר" בכיכובה של גלנדה ג'קסון.

ב-1989 הופיע בתפקיד סם טובי בעיבוד טלוויזיוני לסיפור האימה של סוזן היל "האישה בשחור". ב-1983 גילם את דמותו של סר תומאס ברטרם במיני סדרה "מנספילד פארק".

ברדיו השתתף הפטון בעיבוד ל-"Stranger in the Home" מאת אלן דאפרה  בתפקיד אלברט, וכן בתפקיד "הזקן שבפינה", הבלש פרי עטה של הברונית אורז'י (Orczy), בסדרת תסכיתים בשם "The Teahouse Detective" (1998–2000).

בקולנוע הופיע הפטון בתפקידים מעטים. היה לו תפקיד קטן כגנסטר ת'ורפי בסרט "במעגל הנקמה" (1971), ותפקיד קטן נוסף בסרט "מסע הארורים" (1976) בו גילם את מילטון גולדסמית'.

### חיים אישיים
הפטון היה נשוי לשחקנית ננסי ג'קסון שנפטרה ב-1977. ב-1979 התחתן עם הילרי ג'ויס לידל. הוא נפטר ב-27 ביולי 2018.

## פילמוגרפיה
### קולנוע

### טלוויזיה

## קישורים חיצוניים

* ברנרד הפטון באתר .aveleyman.com

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1925

קטגוריה:בריטים שנפטרו ב-2018
מייקל טינסלי

**מייקל טינסלי** (באנגלית: **Michael Tinsley**; נולד ב-21 באפריל 1984) הוא אתלט אמריקאי, סגן אלוף אולימפי (לונדון 2012) וסגן אלוף עולם (מוסקבה 2013) בריצת 400 מטר משוכות.

## ביוגרפיה
טינסלי נולד בליטל רוק שבארקנסו. למד באוניברסיטת המדינה בג'קסון שבמיסיסיפי והתחרה בנבחרת האוניברסיטה. הוא סיים שלישי בריצת 400 מטר משוכות באליפות ה-NCAA ב-2005 בזמן של 48.55 שניות וזכה באליפות ב-2006 עם שיא אישי של 48.25 שניות. במבחנים האמריקאים לקראת אולימפיאדת בייג'ינג ב-2008 סיים במקום הרביעי. ב-2010 סיים שלישי באליפות ארצות הברית באתלטיקה.

באולימפיאדת לונדון (2012) זכה במדליית כסף בשיא אישי של 47.91 שניות, לאחר המנצח פליקס סאנצ'ס (47.63 שניות). באליפות העולם באתלטיקה 2013 קבע שיא אישי של 47.70 שניות וסיים שני לאחר ג'הו גורדון שקבע 47.69 שניות.

ב-2014 זכה באליפות ליגת היהלום עם ניצחונות בתחרויות בשאנגחאי, פריז וסטוקהולם, מקום שני בלוזאן ובניו יורק ושלישי בגלאזגו.

טינסלי הוא אב לבן משותף עם האתלטית ניה אלי.

## קישורים חיצוניים

קטגוריה:אמריקאים ילידי ארקנסו
קטגוריה:ליטל רוק: אישים
קטגוריה:אתלטים אולימפיים אמריקאים
קטגוריה:רצי משוכות אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:זוכי מדליית כסף אולימפית אמריקאים: אתלטיקה
קטגוריה:ארקנסו: אתלטים
קטגוריה:אמריקאים שנולדו ב-1984
אליהו קליין

רבי **אליהו קליין** (תרי"ב, 1852 – תרפ"ו, 1926) היה רבה של האלמין ומגדולי הרבנים בטרנסילבניה.
## קורות חייו
נולד בשנת תרי"ב (1852) בעיר חוסט לאביו רבי שמואל שמעלקא, ששימש שם כרב ולאמו דבורה קליין (לבית כ"ץ).
נישא לביתו של רבי שלמה זלמן אולמן בעל היריעות שלמה.
בשנת תרל"ד (1874) נתמנה לכהן כרבה של האלמין במקום אחיו ר' שלום קליין שנפטר אז, בהאלמין החזיק ישיבה, בתפקיד רבה של האלמין כיהן עד פטירתו.
נפטר בראש חודש שבט תרפ"ו (1926).

## משפחתו
*רבי שלמה זלמן קליין אב"ד נאווע.
*רבי יעקב שלום קליין, רבה של האלמין אחרי פטירת אביו מייסד וראש הישיבה בעיר.
*רבי משה קליין, דיין ור"מ בגראסוורדיין.
*הרב מאיר קליין ממארגארעטן מרגיטה.
חתניו, רבי יצחק אייזיק האברפעלד אב"ד סאכאטישט, רבי יוסף לעוויא מו"צ בהאלמין.

חידושי תורה ממנו נדפסו בקונטרס "תורת אליהו ויוסף" בתוך הספר "עיר חנוך", חלק ב, ירושלים תשמ"ב מעמ' שכה.

## לקריאה נוספת
*יצחק יוסף כהן, **חכמי טראנסילוואניה**, מכון ירושלים תשמ"ט, עמ' 208
*פינחס זליג שווארץ, **שם הגדולים מארץ הגר**, ח"א עמ' יט
***אנציקלופדיה ליהדות רומניה**, חלק ב' עמ' 717
*אברהם פוקס, **הישיבות בהונגריה**, עמ' 430

קטגוריה:רבנים רומנים
קטגוריה:משפחת אולמן
קטגוריה:רבנים הונגרים
סנדי מוריס

**סנדי מוריס** (באנגלית: **Sandi Morris**; נולדה ב-8 ביולי 1992) היא אתלטית אמריקאית, סגנית האלופה האולימפית (ריו דה ז'ניירו 2016), 4 פעמים סגנית אלופת העולם (לונדון 2017 ודוחה 2019, יוג'ין 2022 וטוקיו 2025) ופעמיים ברציפות אלופת העולם באולם (ברמינגהאם 2018 ובלגרד 2022) בקפיצה במוט.

## ביוגרפיה
מוריס נולדה בדאונרס גרוב שבאילינוי ובגיל 4 עברה עם משפחתה לגרינוויל שבקרוליינה הדרומית. שני הוריה, הארי וקרי, התחרו בקרב רב בתקופת לימודיהם באוניברסיטת מערב אילינוי. ב-2010 זכתה מוריס באליפות ארצות הברית לנוער בקפיצה במוט, היא החלה ללמוד ולהתאמן באוניברסיטת קרוליינה הצפונית בצ'אפל היל אך לאחר שנתיים בהן לא שיפרה את תוצאתה החליטה לעבור לאוניברסיטת ארקנסו. 

במרץ 2015 זכתה באליפות ה-NCAA באולם. במאי 2015 שברה את שיא ה-NCAA בתוצאה של 4.72 מטר, ביוני סיימה שנייה באליפות ה-NCAA באצטדיון ובהמשך החודש סיימה שנייה אחרי ג'ן שור באליפות ארצות הברית באתלטיקה והעפילה לאליפות העולם. ביולי אותה שנה קבעה שיא אישי של 4.76 מטר. באליפות העולם בבייג'ינג סיימה במקום הרביעי בתוצאה של 4.70 מטר. באליפות ארצות הברית באתלטיקה באולם במרץ 2016 סיימה במקום הראשון בשיא אישי של 4.95 מטר, תוצאה שרק ג'ן שור וילנה איסינבייבה השיגו טובה ממנה באולם או באצטדיון. בהמשך החודש זכתה במדליית כסף באליפות העולם באתלטיקה באולם שהתקיימה בפורטלנד כשעברה גובה של 4.85 מטר, לאחר ג'ן שור שעברה 4.90 מטר.

ביולי 2016 קבעה שיא אישי באצטדיון של 4.93 מטר. באולימפיאדת ריו דה ז'ניירו זכתה במדליית כסף בתוצאה של 4.85 מטר, תוצאה זהה לזו של המנצחת קטרינה סטפנידי מיוון אך עם פסילה אחת יותר. בספטמבר 2016 קבעה בתחרות ליגת היהלום בבריסל שיא אמריקאי באצטדיון של 5.00 מטר.

באליפות העולם באתלטיקה 2017 זכתה במדליית כסף בתוצאה של 4.75 מטר לאחר המנצחת סטפנידי. 

באליפות העולם באתלטיקה באולם 2018 זכתה במדליית זהב בשיא אליפות של 4.95 מטר.

באליפות העולם באתלטיקה 2019 זכתה במדליית כסף בתוצאה של 4.90 מטר. 

באולימפיאדת טוקיו לא הצליחה להעלות לגמר.

### 2022
באליפות העולם באולם שנערכה בבלגרד, סרביה במרץ 2022 היא זכתה בפעם השנייה ברציפות במדליית זהב בקפיצה במוט בתוצאה של 4.80 מטר, לפני בת ארצה קייטי מון (4.75 מטר) וטינה שוטיי מסלובניה (4.75 מטר).

באליפות העולם זכתה בפעם השלישית ברציפות במדליית כסף בתוצאה של 4.85 מטר בניסיונה השני, זהה לזו של המנצחת קייטי מון שעברה את הרף בניסיון הראשון.

## קישורים חיצוניים

* 

* פרופיל באתר אוניברסיטת ארקנסו
* NCAA Pole Vaulters Can’t Stop Jumping Over Each Other, ניוזוויק, 11 ביוני 2015

## הערות שוליים

קטגוריה:אמריקאים ילידי אילינוי
קטגוריה:קופצים במוט אמריקאים
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:קופצות אמריקאיות באולימפיאדת טוקיו (2020)
קטגוריה:קופצות במוט
קטגוריה:אילינוי: אתלטים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
גדליה שמלקיש

הרב **גדליה שְׁמֶלְקֶישׂ** (לעיתים: שמלקיס, בכתיב יידי: **שמעלקעס**. נהגה: שְׁמֶלְקֶס; כ' בשבט ה'תרי"ז, 14 בפברואר 1857 - ליל כ"ט בטבת ה'תרפ"ח, 21 בינואר 1928) היה רב גליציאני, רבה של קולומיאה ואב בית הדין בפשמישל. בשנותיו האחרונות נשיא "המזרחי".

## ביוגרפיה
נולד בפשמישל, היה אחיינו ותלמידו המובהק של רבי יצחק יהודה שמלקיש, רבה של העיר ובהמשך רבה של לבוב, ומגדולי פוסקי גליציה. בגיל שמונה עשרה נישא לאסתר בתו של ר' בריש זילבר מטרנוב, וגר בשנות נישואיו הראשונות בטרנוב, בה למד בקלויז של חסידי צאנז.

בשנת תרנ"ח, 1898, התקבל כרבה של קולומיאה, עם הגיעו לעיר העביר דרשה מסורתית בהלכה ובאגדה, ובסופה נאם בגרמנית. בתחילת דרכו הרבנית, קיים יחסים צוננים עם התנועה הציונית בגליציה, ואף עורר את חמתם של אנשיה כאשר הופיע בלבושו הרבני בחגיגות המאה להולדתו של אדם מיצקביץ'. בשנת 1907 עזב את הרבנות בקולומיאה לאחר שהופרע נאומו בבית הכנסת הגדול במהלך מסע הבחירות לפרלמנט בווינה. הוא חזר לפשמישל ונבחר לכהן בה כאב בית הדין זמן קצר לאחר מכן. בראשית המאה ה-20 הצטרף לתנועת המזרחי והיה לאחד ממנהיגיה בגליציה, הוא נבחר בי"ב באב תרע"א (1911) כחבר מרכז המזרחי, בוועידת הכנה לקראת הקונגרס הציוני העשירי שהתכנסה בפרנקפורט, באדר תרע"ג (1913) כבר נבחר כנשיא הכבוד של הוועד הכללי של התנועה.

בימי מלחמת העולם הראשונה שהה בווינה. לאחר המלחמה השתתף בקונגרסים הציוניים בקרלסבאד, ב-1921 וב-1923. בשנותיו האחרונות חלה ונמנע מפעילות ציבורית. הוא נפטר בפשמישל במוצאי שבת ליל כ"ט בטבת תרפ"ח, 21 בינואר 1928.

מלבד מאמריו שפורסמו בעיתונות התקופה, אבדו רוב כתביו בעת מלחמת העולם הראשונה וחורבן יהדות גליציה. מתוך הכתבים שנשארו ברשותו, הוציאה אלמנתו שנים ספורות לאחר פטירתו את הספר "אמרי רג"ש" (פיוטרקוב תרצ"א). הוספות ל"מסורת הש"ס" שכתב על גליונות עותק התלמוד הבבלי שלו, נמצאו בספרייתו של הרב יהודה לייב פישמן מימון שפרסם אותן בכתב העת סיני.

בנו, הרב ד"ר שמואל שמלקיש, היה מורה בגימנסיה בקרקוב, ובשנים 1921–1941 כיהן כסגן הרב ב"היכל הנאורים" בקרקוב, תחת הרב ד"ר יהושע טהון. הוא ורעייתו ז'נטה, בניהם ובתו ומשפחותיהם נספו בשואה.

## לקריאה נוספת
* י"ל מימון, **מדי חודש בחדשו**, סיני, כרך מב, ירושלים: מוסד הרב קוק, תשי"ח, עמ' קצז-ריז
* חנן טראו ודב ניצני (קנופף), 'הרב גדליה (גדלצ'ה) שמלקיש', בתוך: **פשמישל: ספר קהילה**, ישראל תשכ"ד, עמ' 135–139
* מאיר וונדר, **[[אנציקלופדיה לחכמי גליציה]]**, ח"ה, עמ' 327–334 (וביבליוגרפיה שם)
* 

## קישורים חיצוניים
* 
* 
* משה ראט, **הרב גדליהו שמלקיס**, בתוך: דב נוי ומרדכי שוצמן (עורכים), **ספר זיכרון לקהילת קולומיה והסביבה**, הוצאת ארגון יוצאי קולומיה והסביבה בארץ ובתפוצות, 1972, עמ' 185 ואילך (, תמונה 189 ואילך).
;ספרו
* 

## הערות שוליים

קטגוריה:רבנים אורתודוקסים
קטגוריה:רבנים גליציאנים
קטגוריה:פעילי תנועת המזרחי
קטגוריה:רבני המזרחי
קטגוריה:משתתפים בוועידת קטוביץ (1912)
ג'ון וסלי הילמן

**ג'ון וסלי הילמן** (באנגלית: **John Wesley Hillman**; 29 במרץ 1832 – 19 במרץ 1915) היה מחפש זהב אמריקאי בתקופת הבהלה לזהב בקליפורניה ומגלה ארצות שהיה בין האמריקאים הראשונים ממוצא אירופאי לצפות בקרייטר לייק במדינת אורגון.
## חייו
הילמן נולד באולבני שבמדינת ניו יורק. ב-1848, בגיל 16, הוא עבר עם משפחתו לניו אורלינס. זמן קצר לאחר שעקרו לניו אורלינס ליווה הילמן את אביו במשלחת לקליפורניה במהלך הבהלה לזהב באפריל 1849, ונשאר במערב ארצות הברית כשאביו חזר למזרח. ב-12 ביוני 1853, היה ג'ון וסלי הילמן לאמריקני הראשון ממוצא אירופאי שראה את מה שכינה "אגם כחול עמוק" באורגון. האגם קיבל מאוחר יותר את השם קרייטר לייק (אגם הלוע). ב-1855 ריסק הילמן את ברכו במהלך קרבות הנהר רוג וחזר מזרחה כמה שנים אחר-כך, והתיישב בחווה חקלאית באזור באטון רוז' בלואיזיאנה. 

באפריל 1866 נשא הילמן לאישה את בת דודתו אליזבת הילמן שנפטרה ביוני 1873. מנישואים אלו נולדה בת אחת שמתה ב-1874. נישואיו השניים היו ב-25 ביולי 1875 לרוזלי פרי (Rosalie Frye; 1928-1854). מנישואיו אלו נולדו ארבעה ילדים, שמהם שניים נפטרו בילדותם ושניים, בן ובת, הגיעו לבגרות.

## קישורים חיצוניים
* 

* John Wesley Hillman's (brief) memoir
* Hillman Family Genealogy


## הערות שוליים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:ערכים שבהם תבנית בריטניקה אינה מתאימה
קטגוריה:מגלי ארצות אמריקאים
קטגוריה:אמריקאים שנולדו ב-1832
קטגוריה:אמריקאים שנפטרו ב-1915
אשמת הכוכבים (סרט)

"**אשמת הכוכבים**" (באנגלית: ***The Fault in Our Stars***) הוא סרט אמריקאי מסוגת דרמה רומנטית שבוים על ידי ג'וש בון , מבוסס על הרומן בעל אותו שם מאת ג'ון גרין. בסרט מככבים שיילין וודלי, אנסל אלגורט ולורה דרן, בעוד סם טראמל ווילם דפו משחקים דמויות משנה. וודלי מגלמת את הייזל גרייס לנקסטר, חולת סרטן בת 16 שהוריה מכריחים אותה להשתתף בקבוצת תמיכה, בה היא פוגשת ומתאהבת באוגוסטוס ווטרס, גם הוא חולה סרטן ואותו מגלם אלגורט.

הפיתוח של הסרט החל בינואר 2012, כאשר זכויות ההסרטה נמכרו לחברת פוקס 2000, חברת בת של פוקס המאה ה-20. הצילום העיקרי החל ב-26 באוגוסט 2013, בפיטסבורג, פנסילבניה, נמשך ימים נוספים באמסטרדם, הולנד, והסתיים ב-16 באוקטובר 2013.

הסרט יצא לאקרנים ב-6 ביוני 2014 בארצות הברית, וקיבל בעיקר ביקורות חיוביות, שמשבחות את המשחק של וודלי ואת התסריט. הסרט הפך לשובר קופות, ודורג במקום הראשון בקופות בסוף השבוע הראשון לצאתו וגרף מעל ל-307 מיליון דולר ברחבי העולם. הסרט יצא ב-Blu-ray וב-DVD ב-16 בספטמבר 2014
ובנטפליקס.

## דמויות
* שיילין וודלי בתור הייזל גרייס לנקסטר
** לילי קנה בתור הייזל בצעירותה
* אנסל אלגורט בתור אוגוסטוס "גאס" ווטרס
* נאט וולף בתור אייזיק, חברו הטוב ביותר של אוגוסטוס
* לורה דרן בתור פרנקי לנקסטר, אמה של הייזל
* סם טראמל בתור מייקל לנקסטר, אביה של הייזל
* וילם דפו בתור פיטר ואן הוטן
* לוטה ורביק בתור לידווי, עוזרת של פיטר ואן הוטן
* מייק בירביגליה בתור פטריק, מנהיג קבוצת התמיכה
* אנה דלה קרוז בתור ד"ר מריה, רופאה של הייזל
* אמילי פיצ'י בתור מוניקה, חברתו (לשעבר) של אייזיק
* אמלי באך בתור אמה של מוניקה
* מליסה גוביץ' בתור אמו של אוגוסטוס
* דוויד והאלן בתור אביו של אוגוסטוס
* קרול ויירס (קול) בתור אנה פרנק

## הפקה
הסרט הופק על ידי מרטין בוון וויק גודפרי , צולם בפיטסבורג, פנסילבניה, ובאמסטרדם, הולנד, בתקציב של כ-12 מיליון דולר.

## הכנסות
בכורת הסרט הייתה ב-6 ביוני 2014 והכנסותיו בכל העולם בשבוע הראשון היו כ-48 מיליון דולר. הכנסותיו עד אוקטובר 2014 הן כ-307 מיליון דולר – מתוכם כ-125 מיליון דולר בארצות הברית.

## קישורים חיצוניים

* 

קטגוריה:סרטי 2014
קטגוריה:סרטי דרמה רומנטית
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:זוכי פרס בחירת הנוער: סרטים
קטגוריה:עיבודים לספרי ג'ון גרין
קטגוריה:סרטים על מוות

קטגוריה:סרטים המבוססים על רומנים אמריקאים
קטגוריה:אמסטרדם בקולנוע
קטגוריה:סרטי דרמה רומנטית אמריקאיים